**Kansas City Chiefs** su NFL momčad koja se natječe u zapadnoj diviziji AFC konferencije. Smješteni su u Kansas Cityju u Missouriju, a domaće utakmice igraju na Arrowhead Stadiumu. Chiefsi su svoje prve sezone igrali u tadašnjoj AFL ligi koju su osvajali tri puta, što su do danas najveći uspjesi kluba.

Povijest kluba
--------------

### Počeci u AFL-u

Kansas City Chiefsi su bili jedan od klubova osnivača AFL lige, suparničke lige NFL-u, koja je počela s radom 1960. godine. Chiefsi su zapravo bili osnovani u Dallasu, i to pod imenom Dallas Texans. Tako su se natjecali svoje prve tri sezone. Posljednje sezone u Dallasu, 1962. godine, klub osvaja svoj prvi naslov prvaka pobjedom nad još jednom momčadi iz Texasa, Houston Oilersima, rezultatom 20:17.

Unatoč osvajanju naslova, Dallas Texansi 1963. sele u Kansas City, gdje pod imenom Kansas City Chiefs postaju jedna od najjačih momčadi AFL-a. Ponovno osvajaju naslov prvaka 1966. i kao predstavnik AFL-a po prvi put u povijesti igraju protiv pobjednika NFL lige Green Bay Packersa. Ta utakmica je kasnije postala poznata kao prvi Super Bowl u povijesti, a osvojili su ga Packersi pobjedom 35:10. 
Chiefsi osvajaju AFL ligu po treći put 1969. nakon pobjede nad svojim možda i najvećim rivalima iz AFL-a Oakland Raidersima. U Super Bowlu ih ovaj put očekuju Minnesota Vikingsi. Chiefsi, predvođeni *quarterbackom* Lenom Dawsonom, pobjeđuju favorizirane Vikingse 23:7 i osvajaju svoj prvi i jedini Super Bowl do danas.

### Pri dnu u NFL-u

Svih 10 momčadi AFL-a 1970. prelazi u NFL ligu, a Chiefsi su smješteni u zapadnu diviziju AFC konferencije. Do prvog doigravanja u NFL-u dolaze 1971. nakon što su osvojili svoju diviziju sa 10 pobjeda, ali gube u prvoj utakmici protiv kasnijih finalista Miami Dolphinsa nakon dva produžetka sa 27:24. 
Sljedećih petnaestak godina zbog starenja i osipanja nekoć pobjedničke momčadi Chiefsi postaju jedna od najslabijih momčadi cijele lige. Do 1986. bilježe samo tri pobjedničke sezone, pritom promijenivši glavnog trenera pet puta. Uz to, 1983. na draftu propuštaju izabrati buduće članove "Kuće slavnih", *quarterbackove* Dana Marina i Jima Kellya. Ulazak u doigravanje 1986. konačno je nagovijestio dolazak boljih dana za Chiefse. Sa deset pobjeda u regularnom dijelu sezone, po prvi put od 1971. ulaze u doigravanje, ali ih New York Jetsi pobjeđuju u prvoj utakmici a 35:15. 

### Ponovni uspon u devedesetima

Chiefsi u utakmici protiv New Orleans Saintsa 2008. godine
1989. momčad preuzima trener Marty Schottenheimer i već je iduće sezone uvodi u doigravanje. U idućih sedam sezona Chiefsi su u doigravanju šest puta, te im devedesete postaju najbolje razdoblje još od slavnih šezdesetih. Predvođeni *quarterbackom* Joeom Montanom, 1993. po prvi put u posljednje 22 godine osvajaju diviziju i nakon pobjeda protiv Pittsburgh Steelersa i Houston Oilersa dolaze do konferencijskog finala gdje gube od Buffalo Billsa 30:13. Chiefsi sa 13 pobjeda osvajaju diviziju i 1995. i 1997. godine, ali ispadaju iz doigravanja odmah u prvoj utakmici nakon poraza od Indianapolis Coltsa i Denver Broncosa.

### Od 2003. do danas

Chiefsi pod trenerom Dickom Vermeilom osvajaju diviziju i 2003. Predvođeni *quarterbackom* Trentom Greenom i *running backom* Priestom Holmesom, ponovno pobjeđuju u 13 utakmica u sezoni. Međutim, prva utakmica doigravanja im je opet i posljednja, i to opet nakon poraza od Indianapolis Coltsa Peytona Manninga 38:31. Do danas, Chiefsi ulaze još triput u doigravanje (2006. 2010. i 2013.). Nakon što su 2012. zabilježili najslabiji učinak lige i dobili prvi izbor na draftu 2013. (njime biraju *offensive tacklea* Erica Fishera  ), Chiefsi mijenjaju trenera. Novi trener postaje dotadašnji trener Philadelphia Eaglesa Andy Reid, a Chiefsi dovode i novog *quarterbacka* Alexa Smitha. Reid i Smith 2013. dovode momčad do devet pobjeda u prvih devet susreta i ulaze u doigravanje. U utakmici wild-card runde u kojoj su u trećoj četvrtini imali vodstvo od 38:10, Chiefsi gube od velikih rivala iz prošlosti Coltsa sa 45:44.

Učinak po sezonama od 2002.
---------------------------

| Sezona | Divizija | Regularni dio sezone | Uspjeh u playoffu |
| --- | --- | --- | --- |
| Pobjede | Porazi | Neriješeno | Plasman |
| 2002. | AFC Zapad | 8 | 8 | 0 | 4. | nisu se plasirali |
| 2003. | AFC Zapad | 13 | 3 | 0 | **1.** | došli do divizijske runde (poraženi od Indianapolis Coltsa 38:31) |
| 2004. | AFC Zapad | 7 | 9 | 0 | 3. | nisu se plasirali |
| 2005. | AFC Zapad | 10 | 6 | 0 | 2. | nisu se plasirali |
| 2006. | AFC Zapad | 9 | 7 | 0 | 2. | došli do wild-card runde (poraženi od Indianapolis Coltsa 23:8) |
| 2007. | AFC Zapad | 4 | 12 | 0 | 3. | nisu se plasirali |
| 2008. | AFC Zapad | 2 | 14 | 0 | 4. | nisu se plasirali |
| 2009. | AFC Zapad | 4 | 12 | 0 | 4. | nisu se plasirali |
| 2010. | AFC Zapad | 10 | 6 | 0 | **1.** | došli do wild-card runde (poraženi od Baltimore Ravensa 30:7) |
| 2011. | AFC Zapad | 7 | 9 | 0 | 4. | nisu se plasirali |
| 2012. | AFC Zapad | 2 | 14 | 0 | 4. | nisu se plasirali |
| 2013. | AFC Zapad | 11 | 5 | 0 | 2. | došli do wild-card runde (poraženi od Indianapolis Coltsa 45:44) |
|

Izvori
------

1. ↑  „Kansas City Chiefs history". profootballhof.com. Pristupljeno 17. siječnja 2014.
2. ↑  „Fifty years ago, the Chiefs found a home in Kansas City". kansascity.com. Arhivirano iz originala na datum 2013-08-27. Pristupljeno 17. siječnja 2014.
3. ↑  „Packers beat Chiefs in first Super Bowl". history.com. Pristupljeno 17. siječnja 2014.
4. ↑  „Kansas City Chiefs: 6 Biggest Draft Mistakes in Franchise History". bleacherreport.com. 10. travnja 2012.. Pristupljeno 17. siječnja 2014.
5. ↑  „What Almost Was, Part 1: 1993 Kansas City Chiefs". bleacherreport.com. 10. veljače 2010.. Pristupljeno 17. siječnja 2014.
6. ↑  „KC selects offensive lineman Eric Fisher with No. 1 overall pick". kansascity.com. 25. travnja 2013.. Pristupljeno 17. siječnja 2014.

| * p
* r
* u
National Football League (2015) |
| --- |
| AFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Buffalo Bills
Miami Dolphins
New England Patriots
New York Jets
 | 
Baltimore Ravens
Cincinnati Bengals
Cleveland Browns
Pittsburgh Steelers
 | 
Houston Texans
Indianapolis Colts
Jacksonville Jaguars
Tennessee Titans
 | 
Denver Broncos
Kansas City Chiefs
Oakland Raiders
Los Angeles Chargers
 |

 |

 |
| NFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Dallas Cowboys
New York Giants
Philadelphia Eagles
Washington Redskins
 | 
Chicago Bears
Detroit Lions
Green Bay Packers
Minnesota Vikings
 | 
Atlanta Falcons
Carolina Panthers
New Orleans Saints
Tampa Bay Buccaneers
 | 
Arizona Cardinals
Los Angeles Rams
San Francisco 49ers
Seattle Seahawks
 |

 |

 |